**Til**

Samferdselsdepartementet

Postmottak@sd.dep.no 24.juni 2016

**FORSERING AV VOSS-ARNA**

Stamvegutvalget slutter seg til at Regjeringen har vedtatt K5 alternativet mellom Voss og Arna, og at strekningen Arna-Stanghelle er under planlegging med sikte på oppstart i planperioden 2018-2021.

Ut fra den rasfarlige situasjonen det er på hele strekningen Voss-Arna mener stamvegutvalget det er viktig også å få vurdert mulighetene for også å forsere Voss-Stanghelle, slik at hele prosjektet kan realiseres i løpet av planperioden 2018-2029.

Denne vurdering bør foretas snarest mulig og i god tid før sluttbehandlingen av NTP.

Stamvegutvalget mener det er viktig for landet snarest mulig å få en trygg og forutsigbar veg mellom øst og vest.

I det nå Filefjell blir 100% vintersikker, er fullføring av Voss-Arna viktigeste tiltak for sikker regularitet mellom øst og vest. Prosjektet er spesielt viktig for å eliminere risikoen denne rasutsatte strekningen har på liv og helse.

 Med vennlig hilsen

 Stamvegutvalget

 Vidar Eltun

 (leder)